CELEX: 62013TA0630
Language: et
Date: 2014-09-26 00:00:00
Title: Kohtuasi T-630/13: Üldkohtu 26. septembri 2014. aasta otsus – DK Recycling und Roheisen versus komisjon (Keskkond — Direktiiv 2003/87/EÜ — Kasvuhoonegaaside saastekvootidega kauplemise süsteem — Üleminekueeskirjad tasuta saastekvootide ühtlustatud eraldamiseks alates aastast 2013 — Otsus 2011/278/EL — Saksamaa esitatud riiklikud rakendusmeetmed — Klausel juhtumite kohta, mille puhul esinevad põhjendamatud raskused — Ettevõtlusvabadus — Õigus omandile — Proportsionaalsus)

10.11.2014   
            
            
               ET
            
            
               Euroopa Liidu Teataja
            
            
               C 395/48
            
         
      Üldkohtu 26. septembri 2014. aasta otsus – DK Recycling und Roheisen versus komisjon
      (Kohtuasi T-630/13) (1)
      
      ((Keskkond - Direktiiv 2003/87/EÜ - Kasvuhoonegaaside saastekvootidega kauplemise süsteem - Üleminekueeskirjad tasuta saastekvootide ühtlustatud eraldamiseks alates aastast 2013 - Otsus 2011/278/EL - Saksamaa esitatud riiklikud rakendusmeetmed - Klausel juhtumite kohta, mille puhul esinevad põhjendamatud raskused - Ettevõtlusvabadus - Õigus omandile - Proportsionaalsus))
      (2014/C 395/60)
      Kohtumenetluse keel: saksa
      
         Pooled
      
      
         Hageja: DK Recycling und Roheisen GmbH (Duisburg, Saksamaa) (esindaja: advokaat S. Altenschmidt)
      
         Kostja: Euroopa Komisjon (esindajad: E. White, C. Hermes ja K. Herrmann)
      
         Ese
      
      Nõue tühistada komisjoni 5. septembri 2013. aasta otsuse, milles käsitletakse riiklikke rakendusmeetmeid kasvuhoonegaaside lubatud heitkoguse ühikute tasuta eraldamiseks üleminekuperioodil kooskõlas Euroopa Parlamendi ja nõukogu direktiivi 2003/87/EÜ artikli 11 lõikega 3 (ELT L 240, lk 27), artikli 1 lõige 1, osas, milles selles lükati tagasi käitiste tunnuskoodidega DE000000000001320 ja DE-new-14220-0045 lisamine Euroopa Parlamendi ja nõukogu 13. oktoobri 2002. aasta direktiivi 2003/87/EÜ, millega luuakse ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (ELT L 275, lk 32; ELT eriväljaanne 15/07, lk 631) artikli 11 lõikes 1 ette nähtud loetellu ning lükati samuti tagasi esialgne lubatud heitkoguse ühikute aastane üldkogus, mis oleks tulnud nendele käitistele tasuta eraldada.
      
         Resolutsioon
      
      
                  1.
               
               
                  Tühistada komisjoni 5. septembri 2013. aasta otsuse 2013/448/EL, milles käsitletakse riiklikke rakendusmeetmeid kasvuhoonegaaside lubatud heitkoguse ühikute tasuta eraldamiseks üleminekuperioodil kooskõlas Euroopa Parlamendi ja nõukogu direktiivi 2003/87/EÜ artikli 11 lõikega 3, artikli 1 lõige 1 osas, milles sellega lükati tagasi heitkoguse ühikute tasuta eraldamine vastavalt protsessiheite käitiseosale, mis on ette nähtud kõrgahjus tsingi tootmiseks ning sellega seotud protsessideks, otsuse I lisa punktis D nimetatud käitistele.
               
            
                  2.
               
               
                  Jätta hagi ülejäänud osas rahuldamata.
               
            
                  3.
               
               
                  Jätta poolte kohtukulud nende endi kanda.
               
            
         (1)  ELT C 31, 1.2.2014.